Мілан Экерт

Мі́лан Э́керт (; нар. 2 сакавіка 1965, Пльзень, Чэхаславакія) — чэшскі палітычны дзеяч, дэпутат дэпутацкай палаты парламента ад сацыял-дэмакратычнай партыі (ЧСДП). У 2014—2018 гадах быў паслом Чэхіі ў Беларусі, з 2018 года пасол у Азербайджане.

 Біяграфія 
Навучаўся ў сярэдняй школе ў Клатавы. Скончыў факультэт аграноміі філіяла Чэшскага аграрнага ўніверсітэта ў Чэске-Будзеёвіцах (1984—1988), працаваць пачаў тэхнічным экспертам.

Адслужыўшы ў войску (1988—1989), працаваў аграномам на ферме, праектным архітэктарамZpráva ČTK: Kandidáti ČSSD pro volby do Evropského parlamentu, Datum vydání: 6.4.2004, Čas vydání: 10:00, ID: 20040323F00412., землемерам.

На выбарах 1996 года быў выбраны ў дэпутацкую палату ад ЧСДП (выбарчая акруга Заходне-Чэшскі край). Перавыбіраўся ў 1998 і 2002 гадах. У 1996—1998 уваходзіў у сельскагаспадарчы камітэт, у 1998—2002 — у бюджэтным камітэце, у 1998—2004 — у камітэце па пытаннях еўрапейскай інтэграцыі, таксама ў 1998—2006 — старшыня пастаяннай дэлегацыі Парламента ў Міжпарламенцкім звязе. У 2000—2003 быў намеснікам старшыні парламенцкай фракцыі ЧСДП.

У маі — ліпені 2004 часова ўваходзіў у склад Еўрапарламента, член Сельскагаспадарчага камітэта. У 2004—2006 — сябра камітэту па еўрапейскіх справах Парламента ЧР.

Займаўся камунальнай палітыкай. На камунальных выбарах 1998 беспаспяхова вылучаўся ў раду горада Клатавы ад ЧСДП, а ў 2002 і 2006 быў абраны сябрам рады Клатавы.

З 2006 — у структуры Міністэрства замежных спраў, сакратар намесніка міністра. З 2008 працаваў у пасольстве ў Кіеве (віцэ-консул, прэс-аташэ).

У 2010 Мілан Экерт быў прызначаны прэс-аташэ чэшскага пасольства ў КіевеZpráva ČTK: Právo: Kyjev chce prodat budovu, ve které sídlí česká ambasáda, Datum vydání: 3.3.2010, Čas vydání: 01:41, ID: T201003030025501.. У 2014—2018 гадах быў паслом Чэхіі ў Беларусі, з 2018 года пасол у Азербайджане.

Валодае рускай, англійскай, разумее нямецкую, украінскую мовы.

 Спасылкі 
 Жыццяпіс на старонцы чэшскага пасольства
 Дэпутат Парламента ЧР 1996—1998 
 Дэпутат Парламента ЧР 1998—2002 
 Дэпутат Парламента ЧР 2002—2006 


Катэгорыя:Асобы
Катэгорыя:Члены Чэшскай сацыял-дэмакратычнай партыі
Катэгорыя:Члены Палаты дэпутатаў Парламента Чэшскай Рэспублікі
Катэгорыя:Дэпутаты Еўрапарламента ад Чэхіі
Катэгорыя:Нарадзіліся ў Пльзені
Катэгорыя:Паслы Чэхіі ў Беларусі